**פרק כ"ב, פס' ו – יד: דיני שומרים**

1. יוסי נסע לחו"ל והפקיד את עציציו אצל שכנו, צחי, כדי שצחי ישקה אותם בזמן העדרו. כשחזר יוסי, אמר לו צחי שגנבים פרצו לביתו, וגנבו את עציציו של יוסי.
   1. מה הדין? (פס' ו)
   2. מה הדין במקרה בו הגנבים לא נתפסו? (פס' ז, וברש"י)
   3. מתברר שצחי שקר, ושהוא עצמו גנב את העציצים. כיצד ניתן להוכיח זאת? (רש"י לפס' ח, ד"ה "על כל דבר פשע")
   4. עייני ברש"י לפס' ח, ד"ה "אשר יאמר כי הוא זה", בפירושו הראשון ("לפי פשוטו"). כמה מקרים מזכיר רש"י בפירושו? באיזה מקרה "ישלמו הם שנים לשומר"? למי מתכוון רש"י במילה "הם"?
2. ושוב נסע יוסי לחו"ל. הפעם הוא הפקיד אצל צחי את הכלב שלו, ושלם לו מראש כדי שצחי יטפל בו כראוי. כשחזר יוסי מחו"ל, אמר לו צחי שהכלב מת.
   1. מה הדין? (פס' י)
   2. מה הדין במקרה בו צחי טוען שכלבו של יוסי נגנב? (פס' יא)
3. פס' יג – יד:
   1. באיזה מקרה "שלם ישלם", ובאיזה מקרה "לא ישלם"?
   2. "אם שכיר הוא" (פס' יד) – מהו המקרה? העזרי ברש"י.